Бурдина Любовь Михайловна

Бурдина Любовь Михайловна (1954—2026) — «Зарни Ань» ансамбльын сьылысь-йӧктысь, Коми Республикаса нимйӧза артист (2011 во). Нывдырся овыс — Надуткина.

 Олан туй 
Любовь Бурдина чужӧма Сыктывкарын 1954-ӧд вося урасьӧм тӧлысь 26-ӧд лунӧ. Батьыс уджалӧма прорабӧн «Сыктывкарстройын». Медицинскӧй сестраӧ велӧдчӧм бӧрын уджалӧма челядьлы учреждениеясын да Сыктывкарса 96-ӧд №а челядь видзанінын. 

 Йӧктӧм 
Медводз йӧктӧма «Зыряночка» йӧктан котырын, коді уджалӧма «Металлист» культура керкаын. 

«Зыряночка» котырӧн веськӧдлысь Коми Республикаса нимӧдана уджалысь Ирина Ивановна Прохорова вӧзйӧма сылы видлыны вынъяссӧ балетса артистӧн «Асъя кыа» ансамбльын. Кӧть и абу вӧлӧма хореография серти велӧдчӧм 1977-ӧд восянь уджалӧма сэні артист-стажёрӧн. Кык во мысти петкӧдчӧма «Алая ленточкаын». 

Сылӧн репертуарын сэсся лоисны сольнӧй партияяс «Усть-Цилемские горки» да «Гажа ворсанторъяс» («Веселые постучалочки») сьылан-йӧктан поставновкаясын, «Ижемские шали», «Деревенский ухажер» да «Перепляс» номеръясын. 

«Асъя кыа» коллективӧн ветлӧма гастрольясӧн петкӧдлыны коми искусство Россияті, а сідзжӧ Болгарияӧ, Чехословакияӧ, Финляндияӧ, Францияӧ, Англияӧ, Германияӧ, Бельгияӧ, Голландияӧ.

Сцена вылын йӧктыны дугдӧм бӧрын велӧдӧма «Асъя кыа» ансамбльбердса национальнӧй студияын сценаса йӧктӧм, вӧлӧма балетса репетиторӧн.

Дас сайӧ во йӧктӧма «Зарни Ань» ансамбльын, мыйӧн веськӧдлӧма сылӧн верӧсыс М. Н. Бурдин.Сыктывкарса коми культура шӧрин

2011 воын культура да искусствоӧ ыджыд пай пуктӧмысь Коми Республика Юралысьлӧн Указӧн Л.М. Бурдиналы сетӧма «Коми Республикаса нимйӧза артист» почёт нимКоми Республикаса культура министерство (рочӧн; 2011.12.20-ӧд лун).

Кулӧма 2026-ӧд вося урасьӧм тӧлысь 12-ӧд лунӧ.Ткалун Т. Скончалась заслуженная артистка Коми АССР Любовь Бурдина // «Комиинформ» юӧр сетанін (рочӧн; 2026.02.15-ӧд лун

 Наградаяс 
 Коми Республикаса нимйӧза артистка (2011)
 «За трудовую доблесть» медаль

 Видзӧдӧй тшӧтш 
 «Зарни Ань» ансамбль

 Ӧшмӧсъяс 

 Ыстӧдъяс 

Категория:Персоналия анбурӧд
Категория:Персоналия:Коми
Категория:Сьылысьяс
Категория:Комиын сьылысьяс
Категория:Коми Республикаса нимйӧза артистъяс
Категория:Чужисны 1954 воын
Категория:Кулісны 2026 воын
Категория:Кулісны урасьӧм тӧлысь 12-ӧд лунӧ